section_heading: Karakteristike
paragraph_text: Prva Zvijezda Smrti imala je promjer od 161 km i imala je za posadu 27.048 časnika, 774.576 članova posade, uključujući vojnike, pilote i dužnosnike, 400.000 radnika i preko 25.000 Imperijalnih jurišnika. To su brojevi minimalne posade, i postaja je vjerojatno mogla držati nekoliko puta više. Također je nosila transporte za vojsku, razne obrambene letjelice, manje krstarice, zemljana vojna vozila, kao i 7.200 TIE lovaca. Za obranu, postaja je bila opremljena s 10.000 obrambenih lasera, 2.500 ionskih topova i barem 700 privlačnih zraka, kao i sam superlaser koji je bio sposoban uništiti čitavi planet.<ref>Brojke uzete iz Death Star Technical Companion (2. izdanje) West End Games.